বই রচনার পরিকল্পনার গল্প তুলে ধরে সানা উল্লাহ সানু আরো বলেন, ‘প্রযুক্তির ছোঁয়া নিয়ে মাল্টিমিডিয়া ভার্সন আকারে বইটির তৃতীয় সংস্করণ প্রকাশিত হবে সিডিতে। ৪র্থ সংস্করণে থাকছে ই-ভার্সন। বই না পড়ে শুধুমাত্র শোনার মাধ্যমেও এখান থেকে জ্ঞান আহরণ করা যাবে। ৫ম সংস্করণে এ কারণে পডকাস্ট পদ্ধতি সংযোজন করা হবে। ৬ষ্ঠ সংস্করণে বইটির ইংরেজি ভার্সন প্রকাশিত হবে। অনলাইনে পড়ার পাশাপাশি বইটি গুগল প্লে থেকে অ্যান্ড্রয়েড অ্যাপস ডাউনলোড করে পাঠক পড়তে পারবে। এছাড়া খুব শিগগির বইটি বিশ্বের বৃহত্তম ই-কমার্স সাইট আমাজন ডটকমে পাওয়া যাবে।’